คือผมมีเพศสัมพันธ์กับแฟนวันที่ 31 ม.ค 4โมงเย็น ทีนี้ผมเลยดูในแอปมันขึ้นว่าโอกาสตั้งครรภ์น้อยเพราะที่ผ่านมา 2เดือน แฟนมีปจด.ช่วงวันที่ 3 ตลอด ผมเลยทำกันแบบไม่ได้ใส่ถุง แต่หลั่งนอก หลังจากนั้นเช้าวันต่อมาได้ซื้อยาคุมฉุกเฉินมากินตอน 10โมง ซึ่งมันห่างจากตอนที่มีอะไรกันประมาณ 18ชม. หลังจากที่กินไปจนถึงตอนนี้ยังไม่มีปจด.มาเลยครับ เลือดหรือผลข้างเคียงก็ไม่มี เป็นแบบนี้มันปกติหรือผิดปกติยังไงหรือเปล่าครับ ที่ผ่านมาแฟนเคยกินยาคุมฉุกเฉินนับครั้งนี้ด้วยก็เป็นครั้งที่ 6 ครับ
สวัสดีค่ะการมีเพศสัมพันธ์ในช่วงใดๆของรอบเดือน แนะนำการป้องกันด้วยวิธีการที่มีประสิทธิภาพสูงเช่นการใส่ถุงยางอนามัย การใช้ยาคุมกำเนิดแบบแผงรายเดือน ฉีดยาคุม ฝังยาคุมเพื่อป้องกนไว้ก่อนเสมอ ไม่ควรใช้วิธีการหลั่งนอกเพราะมีโอกาสผิดพลาดได้สูงถึงประมาณ 4-20% ค่ะ และไม่ควรกินยาคุมกำเนิดแบบฉุกเฉินบ่อยๆ เพราะมีผลข้างเคียงมาก ประสิทธิภาพต่ำกว่าวิธีอื่นการใช้ยาคุมฉุกเฉินตามไปภายหลัง ถ้าใช้อย่างถูกต้อง ภายใน 72 ชั่วโมง จะช่วยลดโอกาสการตั้งครรภ์ลงไปได้ประมาณ 80-90% แต่ถือว่าประสิทธิภาพต่ำกว่าวิธีอื่นๆที่กล่าวไป และอาจทำให้ประจำเดือนมาคลาดเคลื่อนไปได้ โดยควรคลาดเคลื่อนไปไม่เกิน 7 วันจากที่ควรจะเป็นหากตอนนี้ประจำเดือนมาล่าช้าไปแล้ว สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และถ้าให้ผลลบ แต่ก็ยังไม่มา ควรไปยืนยันผลที่รพ อีกครั้ง